Id-Deċiżjoni tal-Kummissjoni
ta’ l-10 ta’ Diċembru 1999
li tistabbilixxi ċertifikati tas-saħħa għall-importazzjoni minn pajjiżi terzi ta’ ġelatina maħsuba għall-konsum mill-bniedem u ta’ materja prima iddestinatata għall-produzzjoni ta’ ġelatina maħsuba għall-konsum mill-bniedem
(innotifikata bid-dokument numru K(1999) 3989)
(Test b’rilevanza għaż-ŻEE)
(2000/20/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunita Ewropea,
Wara li kkunsidrat id-Direttiva tal-Kunsill 92/118/KEE tas-17 ta’ Diċembru 1992 li tistabbilixxi l-ħtiġijiet ta’ saħħa tal-bhejjem u ta’ saħħa pubblika li jirregolaw in-negozju fi u importazzjonijiet għal ġewwa il-Komunità ta’ prodotti mhux soġġetti għall-ħtiġijiet imsemmija stabbiliti f’regoli speċifiċi tal-Komunità li hemm riferenza għalihom fl-Anness A [1] għad-Direttiva 89/662/KEE u, fir-rigward ta’ patoġeni, għad-Direttiva 90/425/KEE (3) kif l-aħħar emendata bid-Deċiżjoni tal-Kummissjoni 1999/724/KE [2], u b’mod partikolari l-Artikolu 10(ċ) tagħha,
Billi:
(1) Il-Kapitolu 4 ta’ l-Anness II għad-Direttiva 92/118/KEE jistabbilixxi l-ħtiġijiet speċifiċi ta’ saħħa għall-preparazzjoni ta’ ġelatina maħsuba għall-konsum mill-bniedem. Hemm stabbilit ukoll ħtiġijiet speċifiċi għall-importazzjoni minn pajjiżi terzi ta’ ġelatina maħsuba għall-konsum mill-bniedem u ta’ materja prima iddestinata għall-produzzjoni ta’ ġelatina maħsuba għall-konsum mill-bniedem;
(2) Abbozzi ta’ ċertifikati tas-saħħa li għandhom jakkompanjaw l-importazzjoni ta’ ġelatina maħsuba għall-konsum mill-bniedem u l-importazzjoni ta’ materja prima iddestinata għall-produzzjoni ta’ ġelatina maħsuba għall-konsum mill-bniedem;
(3) Il-miżuri li għalihom hemm provdut f’din id-Deċiżjoni huma konformi ma’ l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
Din id-Deċiżjoni tistabbilixxi l-abbozzi ta’ ċertifikati tas-saħħa għall-importazzjoni ta’ ġelatina maħsuba għall-konsum mill-bniedem u l-importazzjoni ta’ materja prima iddestinata għall-produzzjoni ta’ ġelatina maħsuba għall-konsum mill-bniedem.
Artikolu 2
Kull kunsinna ta’ ġelatina maħsuba għall-konsum mill-bnedmin għandha tkun akkompanjata biċ-ċertifikat ta’ saħħa kif stabbilit fl-Anness I għal din id-Deċiżjoni.
Artikolu 3
Kull kunsinna ta’ materja prima destinata għall-produzzjoni ta’ ġelatina maħsuba għall-konsum mill-bniedem għandha tkun akkompanjata biċ-ċertifikat ta’ saħħa kif stabbilit fl-Anness II għal din id-Deċiżjoni.
Artikolu 4
Iċ-ċertifikati tas-saħħa li hemm riferenza għalihom fl-Artikolu 2 u fl-Artikolu 3 għandhom ikunu magħmulin minn folja waħda u għandhom jiġu mimlija f’mill-inqas lingwa uffiċjali waħda ta’ l-Istat Membru li minnu, l-kunsinna l-ewwel li tidħol fil-Komunità u f’mill-inqas lingwa uffiċjali waħda ta’ l-Istat Membru ta’ destinazzjoni.
Artikolu 5
Din id-Deċiżjoni għandha tgħodd mill-1 ta’ Ġunju 2000.
Artikolu 6
Dan id-Deċiżjoni hija indirizzata lill-Istati Membri.
Magħmula fi Brussel, fl-10 ta’ Diċembru 1999.